kardosdrur/scandi-wiki huggingface dataset:
C-EM i curling 2015

C-Europamesterskabet i curling 2015 for herre- og kvindehold var det sjette C-EM i curling gennem tiden. Mesterskabet blev arrangeret af World Curling Federation og afviklet i Champéry, Schweiz i perioden 12. - 17. oktober 2015 med deltagelse af 8 kvinde- og 11 herrehold. Både mændene og kvinderne spillede om to ledige pladser ved B-EM senere på året.

Mændenes turnering blev vundet af Slovenien foran Slovakiet, og de to hold kvalificerede sig dermed til B-EM. Bronzemedaljerne gik til Frankrig. Hos kvinderne gik Frankrig og Slovakiet videre til B-EM, mens Irland sikrede sig bronzemedaljerne.

Mænd 

I mændenes turnering spillede 11 hold om to pladser ved B-EM senere på året i Esbjerg, Danmark. Holdene spiller først et grundspil alle-mod-alle, hvorefter de fire bedste hold gik videre til slutspillet, der blev afviklet som et Page playoff.

Grundspil

Slutspil 

Slutspillet havde deltagelse af de fire bedste hold fra grundspillet og afvikledes som et Page playoff. Holdene, der sluttede som nr. 1 og 2 i grundspillet, Slovakiet og Slovenien, spillede i playoff 1/2 om førstepladsen og den ene plads ved B-EM. Taberen af playoff 1/2 gik videre til semifinalen, hvor holdet spillede mod vinderen af playoff 3/4 om andenpladsen og den anden plads ved B-EM.

Samlet rangering

Kvinder 

I kvindernes turnering spillede 11 hold om to pladser ved B-EM senere på året i Esbjerg, Danmark. Holdene spillede først et grundspil alle-mod-alle, hvorefter de fire bedste hold gik videre til slutspillet, der blev afviklet som et Page playoff.

Grundspil

Slutspil 

Slutspillet havde deltagelse af de fire bedste hold fra grundspillet og afvikledes som et Page playoff. Holdene, der sluttede som nr. 1 og 2 i grundspillet, spillede i playoff 1/2 om førstepladsen og den ene plads ved B-EM. Taberen af playoff 1/2 gik videre til semifinalen, hvor holdet spillede mod vinderen af playoff 3/4 om andenpladsen og den anden plads ved B-EM.

Samlet rangering

Kilder / eksterne henvisninger 
 World Curling Federation 
 Le Gruyère European Curling Championships 2015

Noter 

2015
Curling i 2015
Curling i Schweiz
Sport i Champéry
Morten Pape

Morten Pape (født 24. oktober 1986) er en dansk roman- og manuskriptforfatter. I 2015 udgav han den selvbiografiske debutroman Planen om sin opvækst i Urbanplanen, som bl.a. er blevet sammenlignet med Jakob Ejersbos socialrealistiske roman Nordkraft (2002). Han er uddannet fra filmuddannelsen Super16 som manuskriptforfatter. Pape står som manuskriptforfatter for flere kortfilm, heriblant Adils krig. Litteraten Lars Handesten har på litteratursociologisk vis undersøgt Planens vej gennem og rundt i litterære felt i Danmark.

Produktion 
 I ruiner. Roman, 2021.
Guds bedste børn. Roman, 2018.
 Planen. Roman, 2015.
 Adils krig. Kortfilmsmanuskript, 2014.

Referencer

Eksterne henvisninger 
 
 
 Johanne Ramskov Erichsen "Der var engang en plan – Urbanplanen" Information, 31. oktober 2015
 Emil Bergløv "Ghettoen synes, han skal holde sin kæft. Men det gør han ikke" Politiken, 5. november 2015
 Trine Munk-Petersen "Debutantpris til en nørd fra Urbanplanen" Berlingske Tidende, 6. november 2015
 Anne Sophia Hermansen "Her er årets vildeste og mest velskrevne bog" Berlingske, 6. november 2015
 Lars Handesten "Morten Pape følger sin egen plan" Kristeligt Dagblad, 7. november 2015
 Nathalie Ostrynski "»Jeg er trådt ud af Urbanplanen«" Berlingske, 30. december 2015
 Katrine Irminger Sonne "Man kan bo her, men man kan fandeme ikke leve her, vel?" Berlingske, 13. september 2016

Romanforfattere fra Danmark
Manuskriptforfattere fra Danmark
Erik Lallerstedt

Erik Lallerstedt henviser til:

 Erik Lallerstedt (arkitekt) (1864–1955) – svensk arkitekt og professor
 Erik Anders Lallerstedt (født 1946) – svensk kok, barnebarn af arkitekten Lallerstedt
Jo Jung-suk

Jo Jung-suk (født 26. december 1980 i Seoul, Sydkorea) er en koreansk skuespiller, bedst kendt for sin rolle som Shin Joon-ho i You're the Best, Lee Soon-shin.

Udvalgt filmografi

Film 
 2012: Architecture 101
 2012: Almost Che
 2013: The Face Reader
 2014: The Fatal Encounter
 2014: My Love, My Bride
 2015: The Exclusive: Beat the Devil's Tattoo

Tv-serier 
 2011: What's Up?
 2012: The King 2 Hearts
 2013: You're the Best, Lee Soon-shin
 2015: Oh My Ghostess

Noter

Eksterne henvisninger 

 
 

Skuespillere fra Sydkorea
Robert Hermanson

Robert Fredrik Hermanson (født 2. februar 1846 i Uleåborg, død 10. december 1928) var en finsk retslærd.

Hermanson blev Student 1861, mag. phil. 1869, cand. jur. 1875, Dr. jur. 1881, virkede først ved Universitetsbiblioteket i Helsingfors og i praktisk-juridiske Stillinger,
indtil han 1881 blev Docent, 1884—1908 Prof. ved Univ. i Helsingfors. Som Lærer og Forf. har H. i første Linje behandlet Stats- og Folkeretten. I legislativ Syssel har han taget Del
som Medlem af forsk. Lovkommissioner, særlig af stats- og kirkeretlig Art og virket som valgt af Åbo Stifts Præsteskab i adskillige Landdage, for den kirkelige Mission nærer han
varm Interesse. Foruden en lang Rk. Afhandlinger, navnlig i »Tidskrift utgifven af Juridiska Föreningen i Finland«, »Teologisk Tidskrift«, »Finsk Tidskrift« o. a. har H. skrevet »Om
lagstiftningen, dess begrepp och förhållande till öfriga statliga funktioner« (1881), »Om Finlands ständer, deras förhällande till monarken och till folket« (1884), »Finlands statsrättsliga
ställning« (1892; ogsaa paa Russisk). »I den finländska frågan« (1908; ogsaa paa Russisk), »1917 års landdag. Några anmärkningar« (1917) o. m. a. H.’s Forelæsninger over finsk Forfatnings-
og Forvaltningsret samt over Folkeretten er udgivne efter stenografisk Gengivelse af M. Colliander, G. Palmgren og Hjalmar Nyquist. 1919 udkom H.’s Forelæsninger ved Univ. i
Upsala: »Det rätta och dess samband med religiösa sanningar«. Af Værker kan endvidere nævnes: »I Ålandsfrågan« (1920), »Den svenska frågan i Finland« (1921).

Kilder 

 
 
 

Jurister fra Finland
DI Digital

DI Digital er et branchefællesskab i DI - Organisation for erhvervslivet (DI) for virksomheder inden for it, tele, elektronik og kommunikation. Branchefællesskabet repræsenterer ca. 500 virksomheder på området (januar 2020).

Branchefællesskabet blev etableret i 1999 som DI ITEK. I oktober 2015 skiftede branchefællesskabet navn til DI Digital. DI Digitals direktør er Lars-Frelle Petersen, og Formand for DI Digital er adm. direktør André Rogaczewski fra it-virksomheden Netcompany.

DI Digitals vision og mission 
DI Digitals vision er, at Danmark bliver det mest attraktive land at drive teknologivirksomhed i og ud fra – for at gøre Danmark rigere.

DI Digitals mission er at skabe politisk indflydelse og gode rammevilkår for medlemmerne, at synliggøre erhvervet samfundsmæssigt og at hjælpe medlemmerne med at skabe forretningsudvikling og vækst.

DI Digitals mærkesager 
DI Digital har formuleret fem mærkesager:
 Gode vilkår for teknologibranchen: Den samfundsmæssige betydning af teknologibranchen skal synliggøres, og rammevilkårene skal forbedres. 

 Digital transformation af hele erhvervslivet: Det danske erhvervsliv skal blive mere effektivt, produktivt og innovativ gennem øget digitalisering og automatisering. DI Digital vil i de næste år understøtte og supplere DI’s digitaliseringsindsats. Hermed fremmes og udvikles anvendelsen af teknologi i erhvervslivet, hvilket styrker den danske konkurrenceevne

 Digital nytænkning af det offentlige: Ambitionsniveauet for digitalisering af den offentlige sektor skal hæves. Øget digitalisering skal øge produktiviteten i den offentlige sektor, der i de kommende år skal yde mere og fylde mindre.

 Informationssikkerhed og tillid: Niveauet for informationssikkerhed og persondatabeskyttelse for virksomheder, myndigheder og borgere skal matche risici og bygge på en høj tillid.

 Digitale kompetencer: Danske virksomheder skal have adgang til de bedste medarbejdere og den bedste teknologiske viden. Det kræver et uddannelsessystem med fokus på teknologivirksomhedernes behov og adgang til kvalificeret arbejdskraft fra udlandet.

Ekstern henvisning 
 DI Digitals hjemmeside

Referencer 

Brancheforeninger i Danmark
Paradise Hotel (Danmark, sæson 12)

Den 12. sæson af reality tv-serien Paradise Hotel Danmark sendes fra den 7. marts 2016 til den 12. maj 2016. Sæsonen kuliminerede torsdag den 12. maj 2016 med finaleafsnittet. Paradise Hotel blev vist på TV3 hver dag fra mandag til torsdag.
 Vært: Rikke Gøransson
 Vinder: Mathias (450.000 kr.) og Caroline (0 kr.)
 Finalister: Michelle (0 kr.) og Patrick (0 kr.) 
 Jury: Olivia, Joaquin, Frederik, Sandra, Christina Maria, Kian og Kasper
 Sæsonpræmiere: 7. marts 2016
 Mr. Paradise: Kian
 Miss Paradise: Christina Maria
 Kendte gæster: Nikita Klæstrup og Jakob Kjeldbjerg
 Titelmelodi: MC Clemens - Smil Du På
 Sæsonpræmiere: 7. marts 2016
 Antal afsnit: 40
 Antal deltagere: 20

Deltagere

Juryens stemmer på de to finalepar

Referencer 

Sæsoner af Paradise Hotel (Danmark)
Fysing Å

Fysing Å (dansk) eller Füsinger Au (tysk) er et mindre vandløb i det sydlige Angel i Sydslesvig i den nordtyske delstat Slesvig-Holsten. Åen dannes ved sammenløb af Oksbæk og Vedelbæk ved Bredbølskov. Herfra løber åen mod syd mod Slien og passerer landsbyerne Boholt, Løjt (Loit), Skolderup (Scholderup), Torsted (Taarstedt) og Broholm Skov, inden den munder ud i Sliens Lille Bredning ved Vindingmade i Fysing. Syd for sammenløbet af Oksbæk og Vedelbæk findes med Borreskjær (Borreskier) et større vadområde. Åen krydses af forbundsvejen B 201, i Broholm Skov ved Skolderup kan åen krydses via en cykel- og fodgængerbro.

På en del af strækningen danner den også grænsen mellem kommunerne Tved i vest og Sønderbrarup, Løjt og Torsted i øst. Ved åens munding befandt sig i vikingetiden en større vikingeby. Det antages, at åen var transportvejen fra Slien ind til Angel.  En del af åen er et Natura 2000-område.

Åen kaldes også for Løjt Å (Loiter Au) efter landsbyen Løjt og Skolderup Å efter landsbyen Skolderup. Fysing Å er første gang dokumenteret 1479 .

Eksterne henvisninger 

 flussinfo.net 
 Grænseforeningen: Sagnomspunden vikingekongsgård fundet ved Slien

Noter 

Angel
Slien
Vandløb i Sydslesvig
Stonehaven

Stonehaven er en by i Aberdeenshire i Skotland. Den ligger på Skotlands nordøstlige kyst og har  indbyggere. Som den gamle county town i Kincardineshire, voksede Stonehaven frem fra en fiskerlandsby fra jernalderen. Denne del kaldes i dag "Auld Toon" ("old town"=den gamle by), og blev udvidet ind i landet. Så sent som i 1500-tallet ses kort der skriver byen som Stonehyve, Stonehive, Pont brugte det alternative Duniness. 

Byens togstation er Stonehaven railway station, hvorfra der er togforbindelse til bl.a. Edinburgh, Glasgow og London. Byen ligger øst for A90 road. Omkring 3 km nord for byen ligger fæstningsruinen Dunnottar Castle, der blev grundlagt i middelalderen.

Langs kajen ligger Stonehaven Tolbooth, der er et lokalmuseum.

Referencer

Eksterne henvisninger 

 Archived oral history interview on the Stonehaven Fireball tradition
 James Murdoch 

Aberdeenshire
Byer i Skotland
Bygningsvidenskab

Bygningsvidenskab er en fællesbetegnelse for de tekniske fagdiscipliner indeklima, bygningsfysik, og bygningsinstallationer.

Bygningsvidenskab er et relativt nyt begreb i det danske sprog, og er en direkte oversættelse af den mangeårige engelske fagbetegnelse Building Science. Definitionen af det danske 'bygningsvidenskab' anses for at være den samme som beskrevet på engelsk.

Uddannelse i Bygningsvidenskab er et fagligt speciale indenfor uddannelsen til bygningsingeniør på lige fod med specialer i bærende konstruktioner, byggeledelse, med videre.

En stor del af den praktiske bygningsvidenskab udføres af private rådgivende ingeniørfirmaer, som hjælper offentlige og private bygherrer med at formgive og konstruere bygværker, samt fører tilsyn med entreprenørernes byggearbejde.

Se også

Generel 
Bygningsingeniør
Civilingeniør

Jura og samfund 
BBR
Dansk Byggeri
Det Digitale Byggeri
Offentligt-privat partnerskab
Trimmet Byggeri
VVM-redegørelse

Uddannelse og videndeling 
BYG-ERFA
EFG
Erhvervsuddannelser i Danmark
Institut for Byggeri og Anlæg (DTU)
Institut for Byggeri, By og Miljø (AAU)
Institut for Byggeri og Bygningsdesign (AU)
Statens Byggeforskningsinstitut

Referencer 

 

Byggeri
Ingeniørvidenskab
Oksbæk

Oksbæk (dansk) eller Oxbek (tysk) er et mindre vandløb i det sydlige Angel i Sydslesvig i den nordtyske delstat Slesvig-Holsten. Åen udspringer vest for den lille skov Garvang (Gaarwang) ved købstaden Kappel, løber nord om Sønderbrarup og Bredbøl, inden den (sammen med Vedelbækken) munder ud i Fysing Å. En del af Oksbækkens dal med den karakteristiske 500 meter lange og op til 9 meter høje gletscheraflejrede sandbanke Sønder Brarup Ås er fredet som naturbeskyttelsesområde. Dele af åen er Natura 2000-område. Oksbækken har tilløb af Flarup Å (fra nord) og Skovkær Å (fra syd).

Oksbækkens navn er første gang dokumenteret 1649. Navnet er afledt af dansk okse. Den ovre del kaldes også for Mølleåen, efter vandmøllen i Ravnkær. Bækken danner på en stor del af strækningen sogne- og kommunegrænse mellem Nørrebrarup og Bøl (nord for åen) og Sønderbrarup (syd for åen), kun ved justrup afviger grænsen til Vogsrød kommune omtrent 200 meter fra det nuværende forløb som følge af udrettelsen af åen i 1888.

Under sprogskiftet i 1800-tallet kunne den øst-vest forløbende å i en kort periode anses som grænseskel mellem dansk og tysk og udgjorde fra 1851 sydgrænsen for sprogreskripternes blandede distrikter . På ældre dansk kaldes åen også for Oksebæk.

Eksterne henvisninger

Noter 

Vandløb i Sydslesvig
Angel
Antoinette Amalie af Braunschweig-Wolfenbüttel

Antoinette Amalie af Braunschweig-Wolffenbüttel (født 1696, død 1762) var hertuginde af Braunschweig-Wolfenbüttel; gift i Braunschweig 15. oktober 1712 med sin fars fætter hertug Ferdinand Albrekt II af Braunschweig-Wolfenbüttel. Hun var datter af hertug Ludvig Rudolf af Braunschweig-Wolfenbüttel og Christine Louise af Oettingen.

Antoinette Amalie var indirekte arving til Braunschweig-Wolfenbüttel; ved hendes fars død 1735 efterfulgtes han af hendes ægtefælle. Denne døde samme år og efterfulgtes af hendes søn.

Børn
Karl I, hertug af Braunschweig-Wolfenbüttel (1. august 1713 – 26. marts 1780) gift med Prinsesse Philippine Charlotte af Preussen.
Anthon Ulrich af Braunschweig-Wolfenbüttel (28. august 1714 – 4. maj 1774) gift med storhertuginde Anna Leopoldovna af Rusland.
Elisabeth Christine af Braunschweig-Wolfenbüttel (8. november 1715 – 13. januar 1797) gift med Frederick II af Preussen.
Louis Ernest af Braunschweig-Wolfenbüttel (25. september 1718 – 12. maj 1788) ugift.
Ferdinand af Braunschweig-Wolfenbüttel (12. januar 1721 – 3. juli 1792) ugift.
Luise af Braunschweig-Wolfenbüttel (29. januar 1722 – 13. januar 1780)gift med rins Augustus William af Preussen.
Sophie Antoinette af Braunschweig-Wolfenbüttel (13/23. januar 1724 – 17. maj 1802) gift med Ernest Frederick, hertug af Sachsen-Coburg-Saalfeld.
Albert af Braunschweig-Wolfenbüttel (1725–1745) ugift.
Charlotte af Braunschweig-Wolfenbüttel (1725–1766) ugift.
Theresa Natalie af Braunschweig-Wolfenbüttel (4. juni 1728 – 26. juni 1778) ugift.
Juliane Marie af Braunschweig-Wolfenbüttel (4. september 1729 – 10. oktober 1796) gift med Frederik V af Danmark.
Frederick William af Braunschweig-Wolfenbüttel (1731–1732) døde som barn.
Frederick Francis af Braunschweig-Wolfenbüttel (1732–1758) ugift.

Hertuginder
Nginx

Nginx (udtalt "engine x") er en web server med fokus på høj parallelitet, ydelse og lavt hukommelsesbrug. Nginx kan også opføre sig som en reverse proxy server for HTTP, HTTPS, SMTP, POP3 og IMAP dataprotokollerne, såvel som load-balancer og en HTTP cache.

Nginx blev skabt af Igor Sysoev i 2002, Nginx kan køre på Unix, Linux, BSD-varianter, OS X, Solaris, AIX, HP-UX og Microsoft Windows. Nginx er udgivet under en BSD-lignende licenser, Nginx er fri og åben source software.

Nginx bliver blandt andet anvendt af Wikipedia, som var det tiende meste besøgte site på www i 2015.

Kilder/referencer

Servere
Datanet-relaterede programmer til UNIX
Datanet-relaterede programmer til Linux
Internet-software til Linux
Internet-software til OS X
Internet-software til Windows
Panker

Panker er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
I kommunen ligger landsbyerne Darry, Gadendorf, Matzwitz, Satjendorf og Todendorf samt herregården Panker. 1½ km sydvest for Panker ligger det 128 meter høje Pilsberg med udsigtstårnet Hessenstein fra det 19. århundrede. Området er en del af landskabet Holsteinische Schweiz.

Mod nord ved Todendorf og Østersøen ligger et militært øvelsesområde.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
John Cornyn

John Cornyn III (født 2. februar 1952 i Houston) er en amerikansk republikansk politiker. Han er medlem af USA's senat valgt i Texas siden 2002.

Eksterne henvisninger 

Medlemmer af Senatet i USA
Personer fra Houston
Jim Inhofe

James Mountain Inhofe (født 17. november 1934 i Des Moines) er en amerikansk republikansk politiker. Han er medlem af USA's senat valgt i Oklahoma siden 1994 Han var medlem af Repræsentanternes Hus i perioden 1987–1994.

Eksterne henvisninger 

Medlemmer af Senatet i USA
Medlemmer af Repræsentanternes Hus i USA
Borgmestre fra USA
Personer fra Oklahoma
Jeff Flake

Jeffry Lane "Jeff" Flake (født 31. december 1962 i Snowflake, Arizona) er en amerikansk republikansk politiker. Han var medlem af USA's senat valgt i Arizona fra 2013 indtil 2019. Han var medlem af Repræsentanternes Hus i perioden 2001–2013.

Eksterne henvisninger 

Medlemmer af Senatet i USA
Personer fra Arizona
Medlemmer af Repræsentanternes Hus i USA
Sabelantilope

Sabelantilopen eller sort hesteantilope (Hippotragus niger) er et dyr i underfamilien hesteantiloper af skedehornede pattedyr. Den lever på træklædte savanner i Østafrika syd for Kenya samt i Sydafrika. De voksne individer er 190-255 cm fra hoved til hale, og hannerne er 117-140 cm høje over skulderpartiet, mens hunnerne er lidt mindre. Hannerne vejer typisk omkring 235 kg, mens hunnerne vejer omkring 220 kg. Halen er 40-75 cm lang.

Sabelantilopen er karakteriseret ved en robust krop, en kraftig hals og tykt skind. Overordnet set er pelsens farve mellem kastanjebrun og sort, hvor det er hannerne, der bliver sorte, når de er omkring tre år gamle, mens hunnerne og ungdyrene overvejende er brunlige. Dog bliver de hunsabelantiloper, der lever længst mod syd, også mørkebrune til sorte. Undersiden af kroppen samt hals og kæbeparti er generelt hvide. Endelig har de to hvide striber på hovedets overside.

Begge køn har lange, bagudbøjede, krogede horn. Hunnernes horn bliver mellem 60 og 100 cm, mens hannernes bliver mellem 80 og 165 cm. Sabelantiloperne kan blive op til 16 år gamle i vild tilstand og 19 år i fangenskab.

Kilder og eksterne henvisninger 

 

Dyr fra det sydlige Afrika
Dyr fra Østafrika
Skedehornede
Mike Enzi

Michael Bradley "Mike" Enzi (født 1. februar 1944 i Bremerton, død 26. juli 2021) var en amerikansk republikansk politiker. Han var medlem af USA's senat valgt i Wyoming fra 1997 indtil 2021.

Seks måneder efter at have forladt Senatet kom Enzi til skade i en cykel-ulykke, hvor han brækkede nakken og flere ribben. Han døde tre dage senere af sine kvæstelser i en alder af 77 år.

Referencer

Eksterne henvisninger 

Medlemmer af Senatet i USA
Medlemmer af Repræsentanternes Hus i USA
Borgmestre fra USA
Personer fra Wyoming
Interferometri

Interferometri er betegnelsen for en række måletekniske anvendelser af lysbølgers evne til at udvise interferens. I et Michelson-interferometer, som eksempelvis bruges i optisk kohærens tomografi, deles lysbølgen af et halvgennemsigtigt spejl, og de to signaler bevæger sig ad hver sin vej frem til en detektor, hvor de interfererer. Vejlængden af den ene kan varieres, så lysintensiteten for detektoren kan variere periodisk mellem et maksimum, når de to stråler interfererer konstruktivt, og et minimum en halv bølgelængde senere, når de interfererer destruktivt. Ved optælling af perioder og brøkdele af perioder i dette mønster kan afstanden for længderne udmåles med stor præcision ved brug af den halve bølgelængde som måleenhed. Dette princip for længdeinterferometri bruges til at måle længdeændringer i en skala fra nanometer til flere kilometer.

Referencer

Eksterne henvisninger 

Diagnostik
Lys
Måleinstrumenter
Historisches Lexikon der Schweiz

Historisches Lexikon der Schweiz (, , ) er et historisk opslagsværk i 13 bind over Schweiz' historie udarbejdet i encyklopædisk form.

Det store historiske værk blev indledt med udgivelse af første bind i 2002, hvorefter det sidste bind udkom i 2014. 

Værket er udgivet i sin fulde 13-binds version på Schweiz' tre hovedsprog - tysk, italiensk og fransk, mens det er udkommet i en forkortet 2-binds version på det mindre udbredte fjerde nationalsprog, rætoromansk. 

Bag udgivelsen står en stiftelse bestående af Schweizerische Akademie der Geistes- und Sozialwissenschaften og Schweizerischen Gesellschaft für Geschichte.

Eksterne henvisninger 

 www.hls-dhs-dss.ch - onlone version af Historisches Lexikon der Schweiz på tysk, italiensk og fransk
 www.e-lir.ch - online version af det historiske værk på rætoromansk

Encyklopædier
Litteratur fra Schweiz
Tysksproget litteratur
Italiensksproget litteratur
Franskproget litteratur
Rætoromansksproget litteratur
Herrestrup Terminal

Herrestrup Terminal er en busterminal i Odsherred Kommune, beliggende i landsbyen Herrestrup ved Grevinge.

I den aktuelle køreplan (køreplansperiode 2019) betjenes terminalen således, at de to buslinjer 560 og 566 ankommer samtidig og afgår igen kort efter, således at der altid opnås korrespondance mellem buslinjerne. Busserne afventer også i hinanden i tilfælde af forsinkelser.

Linje 573 er en skolebuslinje, der primært betjener lokalområdet omkring terminalen.

Buslinjer 
 560 (Holbæk - Hagested - Gundestrup -  Herrestrup Terminal - Vig -  Nykøbing Sjælland)
 566 (Asnæs - Grevinge -  Herrestrup Terminal - Vig - Egebjerg - Nykøbing Sjælland)
 573 (Asnæs - Grevinge - Herrestrup Terminal - Kelstrup - Sneglerup - Grevinge - Gundestrup - Herrestrup Terminal - Atterup - Plejerup - Herrestrup Terminal)

Kilder 
 Busser på Vestsjælland
 Samlet køreplan for DOT 

Bygninger, konstruktioner og anlæg i Odsherred Kommune
Busser
Schwartbuck

Schwartbuck er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Schwartbuck er beliggende omkring 12 km nordvest for Lütjenburg og omkring 3 km fra Østersøen. Til kommunen hører ud over Schwartbuck, landsbyen Schmoel med herregården Schmoel.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Tröndel

Tröndel er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Tröndel er beliggende omkring 5 km nordvest for Lütjenburg. I kommunen ligger ud over Tröndel, landsbyerne Emkendorf, Gleschendorf og Stubbenrade. Bækken Weddelbek løber gennem kommunen. Østersøen ligger ca. 4 km mod nord.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön